A 2015. márciusban megrendezett 2014-es női sakkvilágbajnokságon a 64 résztvevő között csak a 31. legerősebb Élő-pontszámmal rendelkezett, de egészen a döntőig jutott. Az első fordulóban a kínai Kuo Csi ellen, a második körben az ugyancsak kínai Csü Ven-csün ellen 1,5–0,5 arányban, a nyolcaddöntőben a francia Marie Sebag ellen rájátszás után 3–1 arányban győzött. A negyeddöntőben a kínai Csao Hszüe elleni akadályt vette sikerrel 2,5–1,5 arányú győzelemmel, míg az elődöntőben a svéd Pia Cramlingot verte ugyanilyen arányban, és ezzel bejutott a világbajnokság döntőjébe. A döntőben 2,5–1,5 arányban vereséget szenvedett a világbajnoki címet elnyerő ukrán Marija Muzicsuktól.